laion/Wikipedia-Exotic huggingface dataset:
ח' בכסלו

ח' בכסלו הוא היום השמיני בחודש השלישי בשנה העברית, למניין החודשים מתשרי, והיום השמיני בחודש התשיעי למניין החודשים מניסן. פרשת בר המצווה של ילד שנולד בח' כסלו היא פרשת וישלח אם בר המצוה חל בשנה המתחילה ביום חמישי, או פרשת ויצא אם בר המצווה חל בשנה המתחילה בימים שני, שלישי או שבת. ה'תש"י – נוסד בית הגדי, מושב דתי לאומי בצפון הנגב ה'תשמ"ו – ג'ונתן פולארד נעצר בארצות הברית על ידי ה-FBI באשמת ריגול לטובת מדינת ישראל ה'תשמ"ז – אלי ויזל מקבל את פרס נובל לשלום ה'תשע"ג – הכרזת הפסקת אש וסיום מבצע עמוד ענן ה'תשע"ו – ג'ונתן פולארד משתחרר מכלאו בארצות הברית, 30 שנה בדיוק לאחר מעצרו. ה'תש"ד – חנן פורת, ממקימי גוש אמונים וחבר הכנסת מטעם התחיה, מצ"ד והמפד"ל (נפטר בה'תשע"ב) ה'תש"ך – הרב מרדכי אלון, רב ציוני דתי שכיהן כראש ישיבת חורב וישיבת הכותל ה'תש"ך – הרב מנחם ברוד, דובר חב"ד בישראל, ועורך שיחת השבוע ה'תשכ"ה – צופית גרנט, עיתונאית, מנחה ושחקנית ישראלית ה'תקס"ז – בנימין וולף אייבשיץ, מיסטיקן ומשיח שקר שבתאי, בנו של הרב יהונתן אייבשיץ (נולד בה'ת"ק) ה'תרי"א – רבי אשר לעמיל לעווי, אב"ד גאלין בפולין ודיין בבית דין צדק אשכנזים פרושים בירושלים. (נולד בה'תקנ"ח) ה'תרל"ב – רבי אהרן טברסקי מצ'רנוביל, האדמו"ר השלישי בשושלת צ'רנוביל (נולד ב-ה'תקמ"ז). ה'תש"ב – רבי פינחס דוד הלוי הורוביץ מבוסטון ("הרבי מבוסטון") (נולד ב-ה'תרל"ו) ה'תש"ג – רבי דוד בורנשטיין מסוכטשוב, נקרא על שם ספרו ה"חסדי דוד" (נולד ב-ה'תרל"ו) ה'תשכ"ד – מאיר ארגוב, חבר הכנסת מטעם מפא"י ויושב ראש ועדת החוץ והביטחון ה'תשל"ט – גולדה מאיר, ראש הממשלה הרביעית של מדינת ישראל ז' בכסלו – ט' בכסלו כסלו כ-31.9% מכלל השנים. כ-68.1% מכלל השנים.
ט' בכסלו

ט' בכסלו הוא היום התשיעי בחודש השלישי בשנה העברית, למניין החודשים מתשרי, והיום התשיעי בחודש התשיעי למניין החודשים מניסן. פרשת בר המצווה של ילד שנולד בט' כסלו היא פרשת וישלח, אם בר המצוה חל בשנה המתחילה ביום חמישי, או פרשת ויצא אם בר המצווה חל בשנה המתחילה בימים שלישי, שני או שבת. יום זה הוא היום התשיעי בחודש התשיעי. בנובמבר 2009 פורסם על ידי קופת העיר כי בספר ברית מנוחה נכתב על יום זה כי הוא עת רצון מיוחדת, ובפרט בשעה התשיעית בו. מאז נפוצה הסגולה בציבור החרדי ותפילות רבות נערכות בשעה זו. לשון הספר הוא כך: ”קבלה יהיה בידך שהשנה התשיעית ליובל שנה מובחרת, חדש התשיעי חדש טוב מן הטובים וחדש רצון, ויום התשיעי לחדש מן המובחר שבכל החדש, ושעה תשיעית של יום שעה טובה ומובחרת משעות היום, וכסדר הזה למעלה בין העליונים התשיעית היא המובחרת... על כן כל איש שנולד בשנה התשיעית בחודש התשיעי ביום התשיעי בשעה התשיעית... הרי זה עולה למלוכה בלי ספק...”. ה'תרע"ה – נוסד הג'וינט, ועד הסיוע המיוחד של יהדות ארצות הברית. ה'תשל"א – הוקמה ההתנחלות פצאל, מושב שיתופי בבקעת הירדן ה'תשל"ח – נערך הביקור הרשמי ראשון של מנהיג ערבי בישראל, בו ביקר נשיא מצרים אנואר סאדאת בישראל ולמחרת נאם בכנסת ה'תשס"ו – פרופסור ישראל אומן זוכה בפרס נובל לכלכלה על תרומתו לפיתוחה של תורת המשחקים ה'תקל"ד – רבי דובער שניאורי, "האדמו"ר האמצעי" בחסידות חב"ד, בנו של מייסד חב"ד האדמו"ר הזקן (נפטר ב-ה'תקפ"ח) ה'תר"ם – יצחק גרינבוים, מנהיג ציוני ושר הפנים הראשון של מדינת ישראל (נפטר ב-ה'תש"ל) ה'תש"י – מתי כספי, זמר ופזמונאי ישראלי ה'תקפ"ח – רבי דובער שניאורי, "האדמו"ר האמצעי" בחסידות חב"ד (נולד ב-ה'תקל"ד) ה'ת"ר – רבי משה שפירא, בנו של רבי פנחס מקוריץ, רבה של סלאוויטא ומקים דפוס סלאוויטא (נולד ב-ה'תקכ"ב) ה'תשכ"ב – אוריאל צימר, הוגה דעות חרדי, עבד כמתרגם באו"ם ובחסידות חב"ד (נולד בה'תרפ"א) ח' בכסלו – י' בכסלו כסלו כ-31.9% מכלל השנים. כ-68.1% מכלל השנים. הדרך השנייה, ניקוד הט', בתחילתו. סגולה לשבת חד-פעמית: מחר הוא היום התשיעי, בחודש התשיעי, בשעה התשיעית, באתר ynet, 25 בנובמבר 2020
י' בכסלו

י' בכסלו הוא היום העשירי בחודש השלישי בשנה העברית, למניין החודשים מתשרי, והיום העשירי בחודש התשיעי למניין החודשים מניסן. ה'תקפ"ז – יום שחרורו ממאסר של אדמו"ר האמצעי, האדמו"ר השני של חסידי חב"ד, נחשב אחד מהמועדים של חסידי חב"ד. ה'תשל"ח – נשיא מצרים אנואר סאדאת נאם בכנסת במהלך ביקורו בירושלים ה'תשל"ט – פרס נובל לשלום הוענק במשותף, למנחם בגין ראש ממשלת ישראל ולאנואר סאדאת נשיא מצרים ה'תרכ"ז – הרב שלמה אהרן ורטהיימר, חוקר תורני, דיין וראש ישיבה מהיישוב הישן בירושלים, ראשון מפרסמי גניזת קהיר. (נפטר בי' בתמוז ה'תרצ"ה) ה'תרנ"ח – גרשם שלום, חוקר קבלה וחסידות (נפטר ב-ה'תשמ"ב) ה'תרפ"ז – ד"ר משה חיים זקס, ד"ר לבוטניקה ואגרונום ישראלי ה'תש"ט – אליהו ריפס, מתמטיקאי וחוקר הצופן התנ"כי ה'תשי"ב – אפרים שמיר, זמר וסולן ישראלי ה'תשל"ה – ששון גבאי, שחקן ישראלי ה'תצ"ח – רבי שמשון בלוך (רבי שמשון חסיד), דיין בהמבורג ומחבר הספר "נזירות שמשון" ה'תר"ה – רבי יעקב ברוכין, רבה של קרלין, נודע על שם ספרו 'משכנות יעקב' ה'תרכ"ה – הרב אברהם הכהן יצחקי, רבה הראשי של תוניס ומחבר הספר "משמרות כהונה" על הש"ס ה'תרפ"א – רבי פנחס מנחם אלעזר יוסטמן, מייסד חסידות פילץ ומחבר הספר "שפתי צדיק" (נולד ב-ה'תר"ח) ה'תרפ"ז – הרב רפאל דאבוש, מגדולי רבני יהדות לוב (נולד ב-ה'תרכ"ד) ה'תרצ"ד – הרב משה מרדכי אפשטיין, ראש ישיבת חברון (נולד ב-ה'תרכ"ו) ה'תשי"ד – הרב איסר זלמן מלצר, ראש ישיבת סלוצק, ראש ישיבת עץ חיים, ומחבר הספר "אבן האזל" על המשנה תורה לרמב"ם (נולד ב-ה'תר"ל) ה'תשס"ה – רפאל איתן, רמטכ"ל ושר בממשלות ישראל (נולד ב-ה'תרפ"ט) ט' בכסלו – י"א בכסלו כסלו
י"א בכסלו

י"א בכסלו הוא היום האחד עשר בחודש השלישי בשנה העברית, למניין החודשים מתשרי, והיום האחד עשר בחודש התשיעי למניין החודשים מניסן. ה'תשס"ג – הפיגוע בציר המתפללים בחברון ה'תש"ג – מתחילה אקציית החיסול בגטו נובידבור מזובייצקי. ה'שצ"ג – ברוך שפינוזה, פילוסוף יהודי (נפטר ב-ה'תל"ז) ה'תקע"ה – רבי הלל ליכטנשטיין, רב יהודי הונגרי, רבה של קולומיאה (נפטר ב-ה'תרנ"א) ה'תרצ"ט – נאוה ארד, חברת הכנסת מטעם המערך ומפלגת העבודה ה'תרע"ט – עזריה אלון, סופר ואיש-טבע ישראלי (נפטר ב-ה'תשע"ד) ה'תש"ה – הרב אריה שטרן, רבה הראשי האשכנזי של ירושלים ה'תש"ח – ששי קשת, זמר ושחקן ישראלי ה'תשכ"ז – מרב מיכאלי, עיתונאית ופוליטיקאית ישראלית. נכדתו של ישראל קסטנר ה'תשל"ה – אריק משעלי, שחקן וזמר ישראלי ה'תקכ"ג – רבי יצחק סג"ל, בנו של רבי יקותיאל זלמן סג"ל, אב"ד דוקלה, צילץ ופרשבורג, ומחבר "אמרי רברבי". ה'תקמ"ו – רבי צבי הירש יאנוב, ראש ישיבה ואב"ד בפוזנא ובפיורדא. ה'תקמ"ו – רבי שמחה מדעסוי, מרא דאתרא בלנצ'נה ובסקולה, ולבסוף בדסאו. הגהותיו על התלמוד הבבלי נדפסו בש"ס וילנא. ה'תרכ"ב – הרב יחיאל הלר, רב בוילקובישק ובפלונגיאן שבליטא ומחבר שו"ת "עמודי אור" (נולד ב-ה'תקע"ד) ה'תרצ"ב – הרב יחיא קאפח, מרבני תימן ומקים תנועת הדרדעים (נולד ב-ה'תר"י) ה'תשס"ג – אל"ם דרור וינברג, מח"ט יהודה שנהרג בפיגוע בציר המתפללים בחברון. הקצין הבכיר ביותר שנהרג באינתיפדה השנייה (נולד ב-ה'תשכ"ה) י' בכסלו – י"ב בכסלו כסלו
גיבור ישראל

האם התכוונתם ל... אות גיבור ישראל – עיטור המוענק בצה"ל גיבור ישראל (פסל) – פסל של איתי זלאיט
חיבור Dial-up

חיבור Dial-up או גִּישַׁת חִיּוּג היא צורת תקשורת נתונים בה מודם מחבר בין המחשב לקו הטלפון החוטי. באמצעות קו זה המשתמשים מחייגים ומתחברים לספק שירותי האינטרנט (ISP) על מנת ליצור חיבור מודם למודם אשר מנותב לרשת האינטרנט. היתרון בשיטה זו היא שהיא מסתמכת על תשתית הטלפון הקיימת בכל בית וכך חוסכת את ההוצאות שבהקמת תשתית חדשה בנוסף להיותה במהירות סבירה-גבוהה. החיסרון בשיטה זו הוא שכאשר לקוחות רבים באותו אזור (ולפיכך גם באותה תשתית טלפונית) משתמשים בה, מהירות האינטרנט נפגעת קשות. IP dialup access במילון טכנולוגיית המידע: רישות (תשס"ד), באתר האקדמיה ללשון העברית ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
צ'בוקסרי

צ'בוקסרי (ברוסית: Чебоксары, בצ'ובשית: Шупашкар) היא עיר ברוסיה, בירת רפובליקת צ'ובשיה, השוכנת לגדתו המזרחית של נהר הוולגה, בין ניז'ני נובגורוד וקאזאן. אוכלוסייתה מונה 497,618 תושבים (נכון לשנת 2020). צ'בוקסרי נזכרת לראשונה בשנת 1469, כתחנה בדרך שעשו החיילים הרוסים ממוסקבה לקאזאן. על פי ממצאים ארכאולוגיים התקיים במקום ישוב לפני תאריך זה אשר השתייך לחאנות קאזאן. בעיר התגוררו צ'ובשים וטטרים, והשם המקובל ברוסית לעיר בא משמה בטטרית מאותה תקופה. ב-1551 הפכה צ'ובשיה לחלק מרוסיה. ב-1555 בנו הרוסים במקום מבצר והושיבו בו אוכלוסייה ממוצא רוסי. במאה ה-16 ותחילת המאה ה-17 נבנו בעיר קתדרלת ודנסקי וכנסיות חשובות נוספות. בסוף המאה ה-17 נחשבה העיר כמרכז מסחר חשוב על הוולגה. ב-1781 קיבלה מעמד של עיר בגוברניה של קאזאן. בתחילת המאה ה-20 היו בעיר 5,100 תושבים. ב-24 ביוני 1920 הפכה לבירת המחוז הצ'ובשי האוטונומי, וב-21 באפריל 1925 הוכרזה כבירת הרפובליקה הצ'ובשית האוטונומית. מ-1929 עד 1936 הייתה חלק ממחוז ניז'גורודסקי. ב-1990 הפכה לבירת רפובליקת צ'ובשיה, כחלק מרוסיה העצמאית, ובעיר התקבלה החוקה החדשה של הרפובליקה. אתר האינטרנט הרשמי של צ'בוקסרי צ'בוקסרי, באתר אנציקלופדיה בריטניקה (באנגלית)
ווקמן

ווקמן (באנגלית: Walkman; מסוגנן: WALKMAN) הוא מותג וסימן מסחרי רשום של חברת "סוני", לנגן קטן נייד וקומפקטי שווק לראשונה בשנת 1979. "סוני" השתמשה בשם זה למכשירים ניידים שונים: נגנים לקלטות שמע, מקלטי רדיו וטלוויזיה זעירים, נגני תקליטורים, מינידיסק ועוד. המילה הפכה לשם גנרי לנגנים של קלטות ותקליטורי שמע. בשלהי שנות ה-70, ניסתה קבוצת מהנדסים מטעם חברת "סוני" לייצר נגן קלטות שמע סטריאופוני, נייד וקומפקטי, אשר יכלול מערכת הקלטה ושמע. כצעד ראשון, הם החליטו לייצר נגן קטן וקליל ללא מערכת הקלטה, בלא יודעין, שבאותה העת קבוצת מהנדסים מאותה חברה החלה לעבוד על שיפור האוזניות, כלומר על מערכת השמע. ב-1979, חוברו שתי ההמצאות ליצירת המכשיר החדש. טרם הפצתו המסחרית של המכשיר הנייד החדש, הוא הספיק לקבל מספר כינויים שונים: סוכנים אנגלים כינו אותו "הנוסע הסמוי", בעוד שהאמריקאים בחרו להגדירו "צליל סובב", ואילו האוסטרלים אפיינו אותו כ-"סגנון חופשי". בשנת 1986 התקבלה הצעתו של אקיו מוריטה, יו"ר חברת "סוני", לשם מכשיר שנקרא "ווקמן", ואף נכנסה כערך למילון אוקספורד. בשנות ה-90 תפס השימוש בווקמן תאוצה, במיוחד בקרב הנוער, אשר האזינו לו בזמנם הפנוי, בנסיעות ואפילו בזמן פעילות ספורטיבית. בשנות ה-2000 החלה ירידה בשימוש במכשיר ובשימוש בשם הגנרי זאת בעקבות הפסקת השימוש בקלטות, מעבר להאזנה לנגני-תקליטורים שונים ואחר כך המצאת נגנים ניידים וקומפקטיים המשתמשים בכרטיסי זיכרון כמו נגן MP3 או iPod. לווקמן שונה הלוגו לאחר מכן ל-w מסוגננת. הווקמן הוא גם מותג סלולרי של חברת סוני אריקסון ומאפיין את הטלפונים הסלולריים שלהם, שבהם השמעת המוזיקה היא התכונה הכי משופרת. ה-w800 הוא הטלפון הסלולרי הראשון שסומן בלוגו של ווקמן. דיסקמן נגן MP3 iPod מדיה וקבצים בנושא ווקמן בוויקישיתוף אתר האינטרנט הרשמי של ווקמן עידו גנדל, איך זה עובד: ווקמן, באתר ynet, 5 בספטמבר 2012 אבי גולדברגר‏, עדיין הולך, man, באתר וואלה, 5 ביולי 2019
בריטני

האם התכוונתם ל... ברטאן – חצי אי בצפון-מערב צרפת המהווה את אחד מחבליה. שנקרא באנגלית ״בריטני״ (Brittany). בריטני ספירס – זמרת פופ אמריקנית. בריטני ריס – אתלטית אמריקאית. בריטניה (פירושונים)
עופות בעלי שיניים

עופות בעלי שיניים (שם מדעי: Odontognathae), היא קבוצה לא-טקסונומית של עופות קמאים נכחדים אשר כשמם היו בעלי שיניים קצרות בקצוות מקורם. הקבוצה הוגדרה בידי החוקר אלכסנדר ווטמור אשר חיבר בין מיני עופות בעלי שיניים אשר נראו דומים יותר לעופות הבתראים מאשר לעופות קדמוניים כמו הארכאופטריקס. קבוצה זו נחשבה לקבוצה השלישית של העופות באמצע הדרך בין העופות הקמאים (Archaeornithes) לעופות הבתראים (Neornithes), הקיימים כיום. עם זאת כיום הקבוצה חסרת תוקף מדעי, מאחר שהקבוצות הכלולות בה שייכות לקבוצה אורניתורה, בה עוד מינים רבים וגם אבות העופות הבתראים. מינים אלה היו אוכלי דגים שחיו בקרבת הימים וחלקם חיו כמו טבלניים ופינגוויניים והסתמכו על שחייה במקום על תעופה. אחדים מהם כלל לא עפו. הגדול מביניהם היה ההספראורניס שהגיע לגובה של 1.8 מטר. בני הקבוצה נכחדו כליל לאחר הסוף הקרטיקון עם ההכחדה הגדולה לפני 66 מיליון שנה ללא קרובים מודרניים. קבוצה הספראורניסאים (Hesperornithes) בפטורניס (Baptornis) Brodavis Enaliornis Judinornis Pasquiaornis Potamornis משפחה הספיאורניים (Hesperornithidae) הספראורניס (Hesperornis) Asiahesperornis קנדגה (Canadaga) Parahesperornis סדרה איכתיאורנאים (Ichthyornithidae) איכתיאורניס (Ichthyornis) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
סינית

האם התכוונתם ל... שפות סיניות – קבוצת השפות שמקורן במשפחת שפות אחת, אשר שונות זו מזו בהגייתן. מנדרינית תקנית – שפתה המדוברת הרשמית של הרפובליקה העממית של סין, של הרפובליקה הסינית (טאיוואן) ואחת השפות הרשמיות של סינגפור. מנדרינית – משפחת הניבים הצפוניים של הסינית, עליה מבוססת המנדרינית התקנית. קנטונזית תקנית – אחת השפות הסיניות המדוברות, מדוברת בהונג קונג. כתב סיני – כתב לוגוגרפי, הכתב המשותף לכל השפות הסיניות ונחשב כ"שפה" הסינית המשותפת; מבוסס על ההגייה של הסינית העתיקה. שפה פרוטו-סינו-טיבטית – השפה הקדומה שממנה התפתחו השפות הסיניות המודרניות, ועליה מתבסס הכתב הסיני. ראו: שפות סינו-טיבטיות אישה שמוצאה מסין כינוי לנושא בלתי מובן, כמו בביטוי זה סינית בשבילי סיני
היריו

היריו (ביפנית: 飛龍`; מילולית: "דרקון מעופף") הייתה נושאת מטוסים של הצי הקיסרי היפני מסדרת סוריו אשר נטלה חלק במתקפה היפנית על פרל הארבור. היא טובעה ב-5 ביוני 1942 לאחר התקפה של מטוסי הצי האמריקאי במהלך קרב מידוויי. הספינה נבנתה במסגרת המגבלות שהוטלו על יפן באמנת וושינגטון, ולכן ממדיה וחימושה היו צנועים יחסית בהשוואה לנושאות מטוסים אחרות של מלחמת העולם השנייה, ונשאה 73 מטוסים בלבד. ב-7 בדצמבר 1941 השתתפה ההיריו, תחת פיקודו של קפטן קאקו טומאו, במתקפה על פרל הארבור בהוואי. גל מטוסים שהמריא מסיפונה תקף את האי אוהאו. עשרה מפציצי טורפדו נקג'ימה B5N "קייט" תקפו את אניות המערכה אריזונה וקליפורניה האמריקאיות, שמונה נוספים התקיפו את אוניות המערכה וסט וירג'יניה ואוקלהומה ואת הסיירת הקלה הלנה, ושישה מטוסי זירו פגעו בבסיסי חיל האוויר האמריקאי בווילר פילד וברברס פוינט. בין ה-21 ל-23 בדצמבר 1941 שיגרה תקיפות כנגד האי הזעיר וייק באוקיינוס השקט. בינואר 1942 סייעו מטוסיה לפלישה לאמבון באיי מולוקו. ב-19 בפברואר תקפה יחד עם נושאת המטוסים האחות שלה, סוריו, את העיר דרווין באוסטרליה. במרץ 1942 היא נטלה חלק בקרבות בים ג'אווה, ותקפה ספינות של בעלות הברית, כולל טיבוע ספינת המטען ההולנדית Poelau Bras. באפריל 1942 היא הגיעה לאוקיינוס ההודי ותקפה את בסיסי הצי הבריטי המלכותי בקולומבו וטרינקומלי שבסרי לנקה. שם היא השתתפה בטיבוע הסיירות הבריטיות קורנוול ודורסטשייר, נושאת המטוסים הרמס ומשחתת הליווי שלה ומפייר. ב-19 באפריל 1942 דלקה ההיריו בעקבות נושאות המטוסים האמריקאיות הורנט ואנטרפרייז ששיגרו את מתקפת דוליטל, אך לא הצליחה להשיגן ולפגוע בהן. בשעה 04:30 של ה-4 ביוני 1942, שיגרה ההיריו מתקפה כנגד אטול מידוויי, תוך שמטוסיה משמידים מטוסים ומטרות על הקרקע. לאחר שקאגה, סוריו ואקאגי נפגעו ממטוסים אמריקאיים ב-10:25, נותרה היריו נושאת המטוסים היפנית היחידה שלא נפגעה. מסיפונה המריאו שני גלי תקיפה, ב-10:50 וב-12:45, כנגד יורקטאון האמריקאית, תוך שהם מסבים לה נזק כבד. יורקטאון טבעה סופית מאוחר יותר לאחר פגיעה נוספת מהצוללת היפנית I-168. בעוד צוות ההיריו מתכונן לשיגור גל תקיפה שלישי, הסתערו עליה בשעה 17:03 שלושה עשר מפציצי צלילה שהמריאו מסיפון האנטרפרייז. היא נפגעה מארבע פצצות, שלוש בסיפון ההמראה הקדמי ואחת במרכז בסמוך לגשר הפיקוד. הפיצוצים הבעירו שריפות במטוסים על הסיפון ובהאנגרים. למרות שמנועי ההיריו לא נפגעו, לא הצליח הצוות להשתלט על השריפות ואלו השביתו את המנועים ב-21:23. בשעה 01:58 זעזע את הספינה פיצוץ עז וניתנה הפקודה לנטוש את הספינה. חלק מניצוליה הועברו למשחתות קאזאגומו ומאקיגומו, אך 350 נהרגו במתקפה עליה וגופותיהם נותרו מאחור. האדמירל טאמון ימאגוצ'י והקפטן קאקו נותרו על סיפונה כשבשעה 05:10 ירתה מאקיגומו טורפדו כדי לטבעה. היא טבעה כליל כארבע שעות לאחר מכן. 35 איש שנותרו על סיפונה ניצלו על ידי הצי האמריקאי ונשבו ו-35 טבעו. מדיה וקבצים בנושא היריו בוויקישיתוף
אליעזר אבטבי

אליעזר אבטבי (נולד ב-5 בינואר 1938) הוא פוליטיקאי ישראלי שכיהן כחבר הכנסת מטעם המפד"ל. אליעזר אבטבי נולד בתיקב (تکاب) (אנ') שבאיראן, ועלה לישראל בגיל 12. הוא מתגורר במושב שיבולים בנגב, היה פעיל בארגון מושבי המזרחי של הפועל המזרחי וסגן יו”ר המועצה האזורית עזתה. בין השנים 1974–1984 שימש כחבר הכנסת מטעם המפד"ל, וכיהן בוועדות הכלכלה והכספים. בכנסת השמינית היה יושב ראש הוועדה המיוחדת לפניות הציבור. בימי כהונתו בכנסת היה מעורב בהקמת גוש קטיף ובין השאר הציע לקרוא למושב נצר חזני על שם השר מיכאל חזני. בין השנים 2004-1998 כיהן אבטבי כיושב ראש מועצת המנהלים של בנק אדנים למשכנתאות. הוא גם כיהן כדירקטור באוצר התיישבות היהודים בע"מ וכיו"ר מועצת המנהלים של עיתון הצופה לפני שנמכר לשלמה בן צבי. בשנים 2005–2007 עמד בראש הסתדרות הפועל המזרחי בישראל. מדיה וקבצים בנושא אליעזר אבטבי בוויקישיתוף אליעזר אבטבי, באתר הכנסת אליעזר אבטבי, באתר כנסת פתוחה "הכל פוליטי" מאת עמוס כרמל בערך עליו. יותם ירקוני, מעזה ועד היום, באתר nrg‏, 5 באוגוסט 2005 חנוך רוזנבלום מונה ליו"ר בנק אדנים למשכנתאות, באתר News1 מחלקה ראשונה, 30 בינואר 2005
דלמטיה

דלמטיה (בקרואטית: Dalmacija, באיטלקית: Dalmazia) הוא אזור גאוגרפי והיסטורי בחוף המזרחי של הים האדריאטי בקרואטיה. דלמטיה משתרעת מהאי ראב בצפון ועד למפרץ קוטור במונטנגרו בדרום. האזור כולל את רצועת החוף של הים האדריאטי ואת רוב האיים השייכים לקרואטיה, וכן את חלקה דרומי והמרכזי של שרשרת האלפים הדינריים. דלמטיה מחולקת לארבעה מחוזות (מצפון לדרום): מחוז זאדאר - בירתו בזאדאר. מחוז שיבניק-קנין - בירתו בשיבניק. מחוז ספליט-דלמטיה - בירתו בספליט. מחוז דוברובניק-נרטבה - בירתו בדוברובניק. בדלמטיה שורר אקלים ים תיכוני, לעומת רוב חלקי קרואטיה האחרים בהם האקלים יבשתי. האזור שהוא חלק מהריביירה הקרואטית הוא יעד תיירותי ראשון במעלה בדרום אירופה. דלמטיה ההיסטורית השתרעה על שטח גדול בהרבה מזה שתופס האזור כיום, והגיעה עד איסטריה וסלובניה בצפון, עד אלבניה בדרום, וכן כללה שטחים נרחבים מזרחית לאלפים הדינריים. מקור שמו של האזור הוא ככל הנראה בדלמטים (Dalmatae), שבט אילירי שישב באזור באלף הראשון לפנה"ס. דלמטיה העניקה את שמה לשפה הדלמטית (שפה מתה ממשפחות השפות הרומאניות), לגזע כלבים, ולציפור, הפליקן הדלמטי. רובה של דלמטיה הייתה בריבונות הרפובליקה של ונציה עד לכיבושה על ידי נפוליאון, ומאז נמסרה למרותה של הקיסרות האוסטרית כארץ כתר, בנפרד מיתרת קרואטיה שהייתה כפופה לממלכת הונגריה. נוף בקורנטי כיכר השוק בספליט דוברובניק וחומותיה שיבניק מראה פנורמי של זאדאר ה"פורום" הרומאי בזאדאר מקרסקה ד"ר גילי חסקין, ‏טיול בדלמטיה - לחופי ואיי הים האדריאטי, באתר GoTravel תמירה צדקיהו חסון, ‏טיול במרכז דלמטיה, באתר GoTravel הריביירה הקרואטית - הדקו חגורות, היעד: גן עדן, באתר ynet, 15 במאי 2018 דלמטיה, באתר אנציקלופדיה בריטניקה (באנגלית) ערך זה הוא קצרמר בנושא קרואטיה ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
ניופאונדלנד (דומיניון)

הדומיניון של ניופאונלנד הייתה דומיניון בריטי בין השנים 1907 עד 1934. לפני כן הייתה מושבה בריטית. בשנת 1934 ויתרה ניופאונדלנד על עצמאותה וחזרה לשלטון מרכזי בריטי, אחת המדינות היחידות בהיסטוריה שעשו צעד כזה. בשנת 1949, לאחר משאל עם הצטרפה ניופאונדלנד לקנדה (כיום תחת השם הפרובינציה של ניופאונדלנד ולברדור). בשנת 1854 ניתן לניופאונלנד שלטון עצמי חלקי על ידי הממשלה הבריטית. בשנת 1855 נבחר פיליפ פרנסיס ליטל, לראש הממשל העצמי הראשון. בשנת 1869 דחו תושבי ניופאונדלנד בבחירות את ההצעה לקונפדרציה עם קנדה. בשנת 1907 קיבלה ניופאונדלנד עצמאות ביחד עם ניו זילנד, והיא הפכה ממושבה לדומיניון. יחד עם זאת הוסיפו הבריטים להשפיע על מדיניות המושבה ומנעו הסכם מסחרי עם ארצות הברית בלחצה של קנדה. במלחמת העולם הראשונה השתתף גדוד של אנשי ניופאונדלנד במלחמה במסגרת הכוחות של האימפריה הבריטית. רובו של גדוד זה נהרג ב-1 ביולי 1916 בקרבת בומונט האמל, ביום הראשון של הקרב על הסום, דבר שהוביל לקשיים כלכליים בדומיניון (בשל המחסור באנשים בעקבות האובדן). בשנות ה-20 של המאה ה-20 היו במושבה שערוריות פוליטיות רבות אשר פגעו בכלכלת המושבה. ראש הממשלה של המושבה, סר ריצ'רד סקווירס נעצר בשל שחיתות בשנת 1923, דבר שהוביל לנפילת ממשלתו. השפל הגדול הגביר את הקשיים הכלכליים של הדומיניון. ב-5 באפריל 1932 צעדו כ-10,000 איש, במצעד מחאה אל בניין המועצה, והביאו לבריחתם של הצירים מן הבניין. הממשלה שנבחרה בעקבות אירוע זה קראה לבריטניה לחזור ולשלוט בדומיניון עד אשר המדינה תהיה שוב מוכנה לשלטון עצמי הנושא עצמו כלכלית. בעקבות בקשה זו, ויתרה ניופאונדלנד בשנת 1934 על עצמאותה וחזרה להיות נשלטת ישירות על ידי בריטניה באמצעות "ועדת ממשל". בתקופת מלחמת העולם השנייה הייתה במדינה פריחה כלכלית עקב הקמת בסיסים צבאיים רבים על ידי ארצות הברית ופריחה מחודשת של תעשיית הדיג. בעקבות השגשוג הכלכלי עלתה לדיון מחדש שאלת העצמאות של המדינה. בשנת 1946 נערכה הצבעה לבחירת אספה לאומית אשר תכריע בשאלת עתידה של ניופאונדלנד. האספה הצביעה בעד עריכת משאל עם בשאלה האם לשוב ולהיות עצמאיים. בריטניה הודיעה למושבה כי היא מסרבת לשאת בעלויות הכלכליות של ניהול המושבה, והציעה כי אחת האפשרויות שתעמודנה בפני המצביעים תהיה הצטרפות לקנדה. משאל ראשון נערך ב-3 ביוני 1948. 44.6% תמכו בשלטון עצמאי, 44.1% תמכו בהצטרפות לקנדה ו-14.3% תמכו בהישארות כמושבה בריטית. משאל שני נערך ב-2 ביולי 1948, בו נשאלו התושבים בין שתי האפשרויות הראשונות, כאשר 52% הצביעו בעד הצטרפות לקנדה ו-48% תמכו בעצמאות. ניופאונדלנד הצטרפה לקנדה ב-31 במרץ 1949 כפרובינציה העשירית, והיום שמה הרשמי הוא "ניופאונדלנד ולברדור". ניופאונדלנד ולברדור ניופאונדלנד (אי) מדיה וקבצים בנושא ניופאונדלנד בוויקישיתוף
תיאטרון תמונע

תיאטרון תמונע הוא מרכז פרינג', מופעים, הצגות, מחול ואמנות חזותית ופלסטית, השוכן ברחוב שונצינו 8, בשכונת מונטיפיורי, בתל אביב, ובו ארבעה חללים להופעות ולאירועים. מרכז "תמונע" הוקם ב-1987 על ידי נאוה צוקרמן בשיתוף מיקי צוקרמן ואילן רוזנטל. תחילה, שימש המקום להפקת הצגות תיאטרון שוליים בלבד אשר הועלו על ידי אנסמבל השחקנים שייסדה צוקרמן ב-1981. בשנות קיומו העלה אנסמבל "תמו-נע" כשלושים הצגות תיאטרון והשתתף בפסטיבלים שונים, בהם פסטיבל עכו, פסטיבל ישראל, תיאטרונטו, אדינבורו פרינג' פסטיבל ועוד. האנסמבל מעלה כ-140 הופעות בשנה. החל משנת 1999 שינה המקום את פניו, והפך למרכז תרבות רב-תחומי המארח על במותיו, לבד מהפקות האנסמבל, הופעות מחול, מוזיקה ואמנות. במרכז מתקיימים יותר מ-550 הצגות תיאטרון בשנה, כ-80 ערבי מחול, כ-50 ערבי ספרות ושירה ולמעלה מ-350 מופעים ואירועי מוזיקה שונים. לתיאטרון כמה במאי בית: נאוה צוקרמן, שהיא גם המנהלת האמנותית ניצן כהן פרופ' יוסי יזרעאלי יהושע סובול גיל אלון אנה בניאל מדיה וקבצים בנושא תיאטרון תמונע בוויקישיתוף אתר האינטרנט הרשמי של תיאטרון תמונע תיאטרון תמונע, ברשת החברתית פייסבוק תיאטרון תמונע, ברשת החברתית אינסטגרם תיאטרון תמונע, סרטונים בערוץ היוטיוב תמונע - בית ליוצרים ולקהל (תל אביב), דף שער בספרייה הלאומית מרב יודילוביץ', הניצוץ של נאוה צוקרמן - שיחה, באתר הבמה, 28 ביוני 2006 ציפי שוחט, תיאטרון תמונע מציין 27 שנים לקיומו, באתר הארץ, 13 בנובמבר 2007 אביבה לורי, נאוה צוקרמן חוגגת 30 שנה לתיאטרון "תמונע", באתר הארץ, 16 בדצמבר 2010 מרב יודילוביץ', הפנים מאחורי התמונע: ריאיון עם נאוה צוקרמן, באתר ynet, 23 ביוני 2011 מרב יודילוביץ', פסטיבל "א-ז'נאר" חוגג עשור בתיאטרון תמונע, באתר ynet, 22 במאי 2012 תמר רותם, תמונע מוביל במספר המועמדויות לפרס תיאטרון הפרינג’, באתר הארץ, 9 בספטמבר 2013 מיכאל הנדלזלץ, תיאטרון תמונע מספק סיבה טובה לעצור בשוליים, באתר הארץ, 7 בינואר 2014 ליאת רון, ‏מייסדת תיאטרון תמונע: "האג'נדה של מירי רגב נפלאה", באתר גלובס, 23 ביולי 2016 יאיר אשכנזי, האם הגיע הזמן שנאוה צוקרמן, מנהלת תמונע, תעביר את לפיד הפרינג' הלאה?, באתר הארץ, 25 ביולי 2018 שוש אביגל, "תמו־נע" בביצוע קבוצת תיאטרון תנועה - כתבה וביימה: נאווה צוקרמן, כותרת ראשית, 1 בדצמבר 1982
שריר הירך הארבע-ראשי

שריר הירך הארבע-ראשי (TA: Musculus quadriceps femoris) נמצא בקדמת הירך ומהווה חלק עיקרי במסת השריר שלה. השריר מורכב, כפי שניתן להבין משמו, מארבעה חלקים המסתיימים בגיד משותף המחובר לעצם הפיקה. השריר הארבע-ראשי הוא הפושט העיקרי של הברך ובחלקו הוא גם כופף של מפרק הירך. כל חלקיו של השריר פועלים בפעולות האופייניות של הרגל, כמו הליכה, ריצה, טיפוס, קפיצה וקימה מכיסא. ארבעת חלקיו של השריר הארבע-ראשי עוטפים כמעט את כל חלקה הקדמי וצדדיה של עצם הירך ומסתיימים בגיד משותף, גיד הארבע-ראשי, המחובר לפיקה ודרכה ודרך רצועת הפיקה מתחברים לגבששת השוקה. שריר הירך הישר (Musculus rectus femoris) ממוקם לאורך מרכז קדמת הירך. תחילתו של השריר בשני גידים המחוברים לקוץ הכסל הקדמי התחתון ולחריץ מעל לשפת המרחשת (שני מבנים גרמיים הממוקמים בכסל). השריר מסתיים בחיבור לגיד הארבע-ראשי. שריר הירך הישר שונה משלושת ראשי השריר האחרים בחיבורו לאגן ולא לעצם הירך ומכאן בפעולתו ככופף מפרק הירך ובחוסר יעילותו כפושט ברך כאשר הירך כפופה. השריר הנרחב הצידי (Musculus vastus lateralis) הוא הגדול מבין ארבעת חלקי הארבע-ראשי. תחילתו של השריר בתל הירך הגדול ובשפה הצידית של רכס הירך. השריר מסתיים בגיד הארבע-ראשי. השריר הנרחב התיכון (Musculus vastus medialis) פעיל במיוחד בעשרת האחוזים האחרונים של פשיטת הברך. תחילתו של השריר בקו שבין שני התלים של עצם הירך ובשפה התיכונה של רכס הירך. השריר מסתיים בגיד הארבע-ראשי. לעיתים מחשיבים את השריר הנרחב התיכון כמורכב משני חלקים: החלק העליון הוא השריר הנרחב התיכון הארוך (vastus medialis longus) וחלקו התחתון של השריר מכונה השריר הנרחב התיכון המלוכסן (vastus medialis oblique VMO). השריר הנרחב התיכון המלוכסן מושך את הפיקה לכיוון תיכוני בסוף תהליך הפשיטה של הברך וכך משמר אותה במנחה המדויק. חולשה של השריר הנרחב התיכון המלוכסן יכולה להתבטא בכאבי ברך. השריר הנרחב הביניימי (Musculus vastus intermedius) עמוק משלושת הראשים האחרים של הארבע-ראשי. תחילתו בחלק הצידי של עצם הירך ובשני השלישים העליונים של קדמת עצם הירך. השריר מסתיים בגיד הארבע-ראשי. שריר מפרק הברך (Musculus articularis genus) ממוקם עמוק יותר מהנרחב הביניימי ותחתון לו בחיבורו לקדמת עצם הירך. סיביו מעורבים תדיר עם סיבי הנרחב הביניימי. שריר מפרק הברך מסתיים בחיבור לקופסית מפרק הברך והוא מרים אותה מעלה בזמן פשיטת הברך למניעת תפיסתה על ידי מפרק הברך. השריר הארבע-ראשי מעוצבב על ידי שורשי העצב המותניים השני השלישי והרביעי (L2, L3, L4) דרך עצב הירך (Nervus femoralis). אנטומיה - מונחים מדיה וקבצים בנושא שריר הירך הארבע-ראשי בוויקישיתוף שריר הירך הארבע-ראשי, באתר אנציקלופדיה בריטניקה (באנגלית)